Diari Oficial de la Generalitat Valenciana


Sumari del DOGV 4435, del 07-02-2003 (2003/1279)

Informació pública de la proposta de programa d'actuació integrada del pla parcial del sector R-3 del sòl urbanitzable residencial de Loriguilla.
-------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1279


Organisme emissor
:   Ajuntament de Loriguilla

Tipus de document
:   Anunci

Informació pública de la proposta de programa d'actuació integrada del pla parcial del sector R-3 del sòl urbanitzable residencial de Loriguilla. [2003/M1279]
  
Mitjançant el present edicte, i en compliment de l'establit en l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana (en endavant LRAU), es comunica que la mercantil L3M Construcción Urbanismo y Servicios, SA ha presentat proposta de programa d'actuació integrada del pla parcial del sector R-3 del sòl urbanitzable residencial de Loriguilla, composta d'alternativa tècnica i avantprojecte d'urbanització.
  
A través d'este edicte es comunica l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana de la documentació integrant de la proposta d'actuació integrada del pla parcial del sector R-3 del sòl urbanitzable residencial de Loriguilla, promoguda per la mercantil L3M Construcción Urbanismo y Servicios, SA, així com que durant el termini indicat podran consultar-se els dits documents en l'oficina tècnica de l'Ajuntament de Loriguilla i presentar-hi, per a la seua incorporació a l'expedient, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran en el Registre General de l'Ajuntament, en plica tancada, en els cinc dies hàbils següents comptats des del venciment del termini d'informació pública, amb la documentació establida en els apartats C) i D) de l'article 32 de la LRAU.
  
Els anteriors terminis quedaran prorrogats por 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestarà caució d'això en la quantia legalment prevista.
  
L'acte d'obertura de pliques tindrà lloc en l'Ajuntament el dia hàbil següent a la conclusió del termini per a presentar-les, amb l'acreditació prèvia davant l'Ajuntament del compliment del que disposen els articles 45 i 46 de la LRAU.
  
Tot això d'acord amb l'establit en l'article 46, següent i concordants de la Llei Reguladora de l'Activitat Urbanística.
  
Per a complir l'establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, el present edicte es publicarà al tauler d'edictes de l'Ajuntament junt amb una relació dels titulars cadastrals de les finques incloses dins de l'àmbit del programa d'actuació integrada.
  
Es recorda, així mateix, que l'Ajuntament, per acord de Ple de data 29 d'octubre de 2001, té aprovades unes bases orientatives per a la presentació de proposicions juridicoeconòmiques.